**Ajánlatkérés**

**Tisztelt Ajánlattevő!**

Ajánlatkérő projektpartnerként vesz részt az Interreg Duna Régió Program által támogatott NRGCOM projektben[[1]](#footnote-1). A projekt célja az energiaközösségek népszerűsítése, az energetikus szakemberek közötti együttműködés elősegítése és az energiaközösségekkel kapcsolatos szakpolitikai keretrendszer kialakításának támogatása. A projekt rövid leírását az Ajánlatkérés 4. számú melléklete tartalmazza. Ajánlatkérő feladata többek között, hogy az A3.2 tevékenység keretében mentorálás által segítse energiaközösségek létrejöttét a Dunántúli régióban. A mentorálási program célja: 1) Az energiaközösségek megalakításának és működésének támogatása. 2) Technikai, jogi és gazdasági ismeretek átadása a közösségi tagoknak. 3) Helyi közösségek ösztönzése a megújuló energiaforrások kiaknázására.

Az IMRO-DDKK Nonprofit Kft. ezúton ajánlatot kér Önöktől az Interreg Danube Region Programme által támogatott NRGCOM projekt keretében három tervezett energiaközösség szakmai mentorálására, az alábbiakban nevesített és részletezett feladatok elvégzésére. Köszönjük, ha ajánlatuk benyújtásával támogatják munkánkat és a projekt sikeres megvalósítását!

**Ajánlatkérő adatai:**

Név: IMRO-DDKK Nonprofit Kft.

Székhely: 8800 Nagykanizsa, Petőfi S. u. 17-19. I. em. 2.

Adószáma: 14859120-2-20

Képviselő: Musits Róbert ügyvezető

E-mail: musits.robert@imro.hu

**Ajánlatkérés tárgya:** NRGCOM projekt keretében három magyarországi energiaközösség létrehozását segítő mentorálási feladat elvégzése[[2]](#footnote-2)

**Elvégzendő feladatok:**

1. **Energiaközösséget létrehozni szándékozó szervezetek és alkalmazottjaik szakmai felkészítése, folyamatos támogatása.** Mentorálási igények felmérése, egyéni mentorálási tervek kidolgozása, személyes és on-line mentorálás biztosítása műszaki, adminisztratív és pénzügyi téren. Rendszeres (legalább két heti) konzultációk, monitoring, tapasztalatcsere biztosítása, közreműködés problémamegoldásban. Szervezési feladatok és alkalmak leegyeztetése. A mentorált szervezet támogatása a potenciális tagok szakmai tájékoztatásában. A dolgozók oktatása és ismereteinek bővítése képzési anyagok megosztásával és helyszíni képzéssel. Legalább 3 személyes képzés / helyszín (min 2 óra / képzés). Háttértámogatás a hálózati szolgáltatóval való kapcsolattartásához. Az elvégzett mentorálási tevékenység dokumentálása mentorálási jegyzőkönyvben.
2. **Helyzetelemzés és módszertan kidolgozása**. Közreműködés a működési és műszaki környezet megismerésében, az energiaközösség kezdeti állapotának és céljainak felmérésében. Jogi kritériumok meghatározása, közösségi motivációk és kihívások feltárása. Termelői és fogyasztói adatbekéréshez módszertan kidolgozása és jóváhagyása ajánlatkérő által. Módszertan alapján adatlap kidolgozása, mentoráltak számára átadása, begyűjtendő adatok körének jóváhagyása ajánlatkérő által.
3. **Adatgyűjtés és adatok kiértékelése**. Mentoráltak támogatása az adatbekérés során. Az adatbekérést a mentoráltak végzik, és ezt a folyamatot támogatja Ajánlattevő on-line/telefonos/személyes tanácsadással, problémamegoldásban való közreműködéssel és legfeljebb 5 helyszíni közreműködéssel (per mentorált). Eredmények áttekintése a mentorált szervezet képviselőjével és minőségbiztosítás. Javaslattétel az energiaközösség összetételére.
4. **Szakmai javaslatcsomag elkészítése.** 1) A 2-es és 3-as pontban gyűjtött adatok alapján szakmai összefoglaló elemzés elkészítése. Ennek célja az energiaközösség elindításának megalapozása, a mentorálás lezárultát követő lépések meghatározása. Terjedelem: legalább 15 A4 oldal. 2) Üzleti terv egyes tartalmi elemeinek elkészítése, úgy mint: vezetői összefoglaló, várható kezdeti beruházásigény, várható működési bevételek és kiadások, elérhető finanszírozási modellek, javasolt szervezeti felépítés, humán erőforrás igény. Terjedelem: legalább 10 A4 oldal. 3) Javaslattétel közösségépítésre, további tagok bevonására, a folytatáshoz szükséges kompetenciákkal rendelkező szakértőkre.
5. **Konzultációk és jelentés készítése az NRGCOM projekt számára.** Ajánlattevő a mentorálási tevékenység megvalósítása során rendszeres konzultációs alkalmakon bemutatja az előrehaladást és egyeztetéseket folytat Ajánlatkérővel előre egyeztetett formában. Aktív és rendszeres együttműködés a vezető partner (Dél-Dunántúli Regionális Innovációs Ügynökség Nonprofit Kft) szakértőivel. Projektrendezvényen való részvétel. Az elvégzett munka során szerzett tapasztalatok írott összefoglalása (max. 15 A4 oldal), tapasztalatok megosztása a projekt konzorciumon belül, a projektmenedzser támogatása a nemzetközi projekt jelentés elkészítésében.

**Határidők:**

|  |  |  |
| --- | --- | --- |
|  | **Tevékenység** | **Határidő** |
| 1. | Folyamatos szakmai mentorálás | 2025. október 31 |
| 2. | Helyzetelemzés és módszertan kialakítása | 2025. május 31 |
| 3. | Adatgyűjtés és adatok kiértékelése | 2025. június 30 |
| 4. | Szakmai összefoglaló elkészítése | 2025. augusztus 31 |
| 5. | Üzleti terv egyes elemeinek elkészítése | 2025. szeptember 30 |
| 6. | Jelentés az NRGCOM projekt felé | 2025. november 30 |

**Fizetési ütemezés és feltételek:** Az ajánlati ár kifizetése a nyertes Ajánlattevő által kiállított számlák alapján történik átutalással, az adott számla keltétől számított 30 naptári napon belül. Számlák kiállítására az Ajánlatkérő által kiállított teljesítésigazolások alapján az alábbi ütemezés szerint nyílik lehetőség (előteljesítés lehetséges):

|  |  |  |
| --- | --- | --- |
| **Tevékenység** | **Számlák teljesítésének ideje** | **Számla értéke** |
| Helyzetelemzés és módszertan kialakítása | 2025. május 31 | A 2. számú tevékenységre adott ajánlati ár |
| Adatgyűjtés és adatok kiértékelése, mentorálási tevékenység 50% | 2025. június 30 | A 3. számú tevékenységre adott ajánlati ár 100%-a és a 1. számú tevékenységre adott ajánlati ár 50%-a |
| Szakmai összefoglaló elkészítése és üzleti terv egyes elemeinek elkészítése | 2025. szeptember 30 | A 4. számú tevékenységre adott ajánlati ár |
| Jelentés az NRGCOM projekt felé, mentorálási tevékenység 50% | 2025. november 30 | Az 5. számú tevékenységre adott ajánlati ár 100%-a és a 1. számú tevékenységre adott ajánlati ár 50%-a |

A teljesítésigazolás kiállításának feltétele Ajánlattevő által benyújtott mentorálási napló Ajánlatkérő általi jóváhagyása. Ajánlatkérő a mentorálási naplóhoz sablont biztosít.

**Alkalmassági feltételek:**

Ajánlattevő alkalmas a feladat teljesítésére, amennyiben rendelkezik az Ajánlatkérés tárgyához kapcsolódó szakmai tapasztalattal. Ez magában foglalhat többek között energetikai szaktudást, energiaközösségek létrehozásának szakmai támogatását és okos energiahálózatok/eszközök tervezését és kivitelezését. Alkalmasság igazolása az ajánlatkérés 3. számú melléklet szerinti referencianyilatkozat kitöltésével történik. Az előírt alkalmassági követelménynek az Ajánlattevő más szervezet (vagy személy) kapacitására támaszkodva is megfelelhet.

**Alvállalkozók, szakmai közreműködők bevonása:** Amennyiben Ajánlattevő alvállalkozót kíván bevonni a teljesítésbe, úgy azt az ajánlatában is köteles jelezni (1. számú melléklet). Amennyiben alvállalkozó bevonása a szerződés teljesítése során válik szükségessé, úgy az csak az Ajánlatkérő részére való írásbeli bejelentést követően lehetséges.

A nyertes Ajánlattevő a teljesítésbe nem vonhat be alvállalkozóként olyan szervezetet, mely jelen beszerzési eljárásban Ajánlattevő volt.

Ajánlatkérő tájékoztatja Ajánlattevőt, hogy az alvállalkozói szerződések tartalmának, összegének és kifizetésének ellenőrzése is tárgya lehet a pályázati költségek elszámolhatóságának, így annak ellenőrzésére is sor kerülhet. Ajánlattevő ajánlatának benyújtásával elfogadja, hogy kérésre be kell nyújtania az Alvállalkozói szerződéseit, a szerződés alapján kiállított számlákat, a kiállított számlák kifizetésének igazolását.

**Szerzői jog:** A szerződés teljesítése során létrejövő szerzői jog alá eső szellemi alkotások tekintetében Ajánlatkérő korlátlan és kizárólagos felhasználási jogokat szerez.

**Ajánlati kötöttség:** Az ajánlati kötöttség időtartama az ajánlattételi határidő lejártától számított 30 nap.

**Az ajánlat elvárt tartalma**

* Kitöltött és cégszerűen aláírt ajánlattételi lap. (1. számú melléklet)
* Összeférhetetlenségi nyilatkozat (2. számú melléklet)
* Kitöltött és cégszerűen aláírt referencianyilatkozat (3. számú melléklet)

**Ajánlattételi határidő:** 2025. április 24. 16.00

**Ajánlatok bontása:** 2025. április 24. 16:00

**Az ajánlat benyújtásának módja, címe:**

Az ajánlatot az ajánlattételi határidőig postai úton vagy elektronikus úton kell eljuttatni az alábbi címek valamelyikére az ajánlatadás módjának függvényében:

Postai úton:

IMRO-DDKK Nonprofit Kft.

8800 Nagykanizsa, Teleki u. 34.

Elektronikusan:

musits.robert@imro.hu

Az ajánlat benyújtásának módjától függően a borítékon vagy az e-mail tárgyában kérjük feltüntetni a következő szöveget:

NRGCOM projekt mentorálási ajánlat

**Az ajánlatok bírálati szempontjai:**

A nyertes Ajánlattevő az lesz, aki az érvényes ajánlatot tevők között az összeségében legalacsonyabb nettó összegű ajánlati árat ajánlotta meg.

**Hiánypótlás**: Ajánlatkérő hiánypótlásra 1 alkalommal biztosít lehetőséget. A hiánypótlás időtartama 3 munkanap. Amennyiben az Ajánlattevő a hiánypótlási felhívásban foglaltaknak nem tesz eleget, ajánlata a hibás tartalmú vagy hiányosan kitöltött dokumentumok alapján kerül értékelésre. Ajánlatkérő felhívja Ajánlattevő figyelmét, hogy a 1. sz. melléklet (Ajánlattételi lap) nem hiánypótolható.

**Érvényes az ajánlat**, amennyiben

* A jelen ajánlatkérésben előírt módon és határidőben került benyújtásra.
* Tartalmazza a hiánytalanul kitöltött és cégszerűen aláírt, jelen ajánlatkérés 1., 2. és 3. számú mellékletét.
* Ajánlattevő megfelel az alkalmassági feltételeknek.

Ajánlatkérő fenntartja a jogot arra, hogy az eljárást eredménytelennek minősítheti az alábbi esetekben:

* A nyertes Ajánlattevő ajánlati ára meghaladja a pályázatban erre a tevékenységre jóváhagyott költséget, a becsült költséget.
* Nem érkezik be legalább 3 db érvényes ajánlat.

**Szerződéskötés várható időpontja:** 2025. április 28.

**Szerződés módosítása:** Ajánlatkérő fenntartja a jogot a nyertes Ajánlattevővel történő szerződés módosítására, - ami a teljesítési határidő meghosszabbításával és a végszámla későbbi benyújtásával járhat -, amennyiben a pályázat végrehajtásának körülményei azt szükségessé teszik.

**Egyéb információk:**

Ajánlatkérő jelen eljárást a legfontosabb alapelvi rendelkezések, különösen az áruk szabad mozgása (az EK-Szerződés 28. cikke), a letelepedés szabadsága (43. cikk), a szolgáltatásnyújtás szabadsága (49. cikk), a megkülönböztetés-mentesség, az egyenlő bánásmód, az átláthatóság, az arányosság és a kölcsönös elismerés elve alapján folytatja le. Ajánlatkérő az alapelveket a beszerzési eljárás előkészítése, lefolytatása, a döntéshozatal, a szerződés megkötése, teljesítésének ellenőrzése és a szerződés esetleges módosítása során is alkalmazza.

Ajánlatkérő az eljárás során minden szükséges intézkedést megtesz annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek kialakulását.

Az ajánlattétellel kapcsolatban felmerülő esetleges kérdéseket a musits.robert@imro.hu e-mail címen tudják feltenni az ajánlattételi határidő lejárta előtt legfeljebb 2 munkanappal.

Nagykanizsa, 2025. április 17.

Musits Róbert

 ügyvezető

**1. számú melléklet**

**AJÁNLATTÉTELI LAP**

NRGCOM projekt keretében három magyarországi energiaközösség létrehozását segítő mentorálási feladat elvégzése

|  |  |
| --- | --- |
| Ajánlattevő neve: |  |
| Székhelye: |  |
| Hivatalos képviselő neve és beosztása: |  |
| Kapcsolattartó: |  |
| Cégjegyzékszám |  |
| Adószám: |  |
| Telefon: |  |
| E-mail: |  |

Az IMRO-DDKK Nonprofit Kft. az **„NRGCOM”** című, DRP0200163 számú pályázat keretében kiírt „**NRGCOM projekt keretében három magyarországi energiaközösség létrehozását segítő mentorálási feladat elvégzése**”tárgyúajánlatkéréshez kapcsolódóan nyilatkozom, hogy az ajánlatkérésben közölt feltételeket elfogadjuk, vállaljuk a tevékenység Ajánlatkérésben meghatározott időintervallumban történő I. osztályú teljesítését az előírt tartalommal és az Ajánlatkérésben szereplő feladatok teljesítésére az alábbi árajánlatot tesszük:

|  |  |  |  |  |
| --- | --- | --- | --- | --- |
|  | Nettó ár (Ft) | Áfa (Ft) | Bruttó ár (Ft) | Alvállalkozó bevonása (IGEN/NEM) |
| Szakmai mentorálás |  |  |  |  |
| Helyzetelemzés és módszertan kialakítása |  |  |  |  |
| Adatgyűjtés és adatok kiértékelése |  |  |  |  |
| Szakmai összefoglaló és üzleti terv egyes fejezeteinek elkészítése |  |  |  |  |
| Projekt jelentés készítése |  |  |  |  |
| ÖSSZESEN (értékelési szempont) |  |  |  |  |

Jelen Ajánlattételi nyilatkozat aláírásával ezúton, mint az Ajánlattevő cégjegyzésre jogosult képviselője kijelentem, hogy az ajánlatkérésben és mellékleteiben foglalt valamennyi formai és tartalmi követelmény, utasítás, kikötés és leírás gondos áttekintésével valamennyi feltételt megismertük, megértettük és azokat elfogadjuk.

Kelt ………………….. , 2025. …………………..

………………………….

Ajánlattevő cégszerű aláírása

**2. számú melléklet**

**Összeférhetetlenségi nyilatkozat**

„NRGCOM projekt keretében három magyarországi energiaközösség létrehozását segítő mentorálási feladat elvégzése” tárgyú beszerzési eljárásban

Ajánlattevő hivatalos neve:

......................................................................................................................................................

Hivatalos címe:

......................................................................................................................................................

......................................................................................................................................................

Hivatalos jogi formája (csak a jogi személyek vonatkozásában):

......................................................................................................................................................

......................................................................................................................................................

Alulírott ….................................................................... nevében aláírásra jogosult képviselőként felelősségem tudatában kijelentem, hogy:

1. ajánlattevő nem áll csődeljárás vagy felszámolás alatt, büntetőjogi eljárás nem folyik ellene, nem kötött megállapodást hitelezőkkel, üzleti tevékenységét nem függesztették fel, ilyen ügyekben nem vonták eljárás alá, illetve nincs a nemzeti jogszabályokban vagy rendeletekben előírt hasonló eljárásból eredő bármely hasonló helyzetben;
2. ajánlattevővel vagy a felette képviseleti, döntéshozatali vagy kontroll jogkörrel rendelkező személyekkel szemben egyetlen tagállam illetékes hatósága sem hozott res iudicata hatályú ítéletet szakmai kötelességszegéssel kapcsolatos bűncselekmény miatt;
3. ajánlattevő nem követett el súlyos szakmai kötelezettségszegést, amelyet az ajánlatkérő bármely, általa igazolhatónak tekintett módon megállapíthat;
4. ajánlattevő eleget tett a társadalombiztosítási járulék- vagy adófizetési kötelezettségeinek a székhelye szerinti vagy a szerződő hatóság országának, illetve annak az országnak a jogi rendelkezéseivel összhangban, ahol a szerződés teljesítendő;
5. ajánlattevővel vagy a felette képviseleti, döntéshozatali vagy kontroll jogkörrel rendelkező személyekkel szemben csalás, korrupció, bűnszervezetben való részvétel, pénzmosás vagy bármely más – az Európai Unió pénzügyi érdekeit sértő – illegális tevékenység miatt nem született res iudicata hatályú ítélet;
6. ajánlattevő nem áll az ajánlatkérő által a költségvetési rendelet 109. cikkének (1) bekezdésével összhangban kiszabott közigazgatási szankció alatt.

Vállalom, hogy rendelkezésre bocsátom a tőlem kifejezetten kért dokumentumokat.

Az aláíró tudomásul veszi, hogy nem ítélhetők oda szerződések olyan ajánlattevők részére, akik a (köz)beszerzési eljárás során:

(1) a szerződéssel kapcsolatosan összeférhetetlenségi helyzetben vannak; összeférhetetlenségi helyzet állhat fenn gazdasági érdek, politikai vagy nemzeti hovatartozás, családi vagy érzelmi okok vagy bármely más, a kedvezményezettel közös érdek miatt;

(2) a beszerzési szerződésben való részvételük érdekében az ajánlatkérő számára hamis nyilatkozatokat tettek vagy hamis információkat adtak meg, vagy egyáltalán nem adták meg ezeket az információkat,

(3) a beszerzési eljárásból történő kizárást maga után vonó, a költségvetési rendelet 106. cikke (1) bekezdésében rögzített tényállások (a fent meghatározott a)–f) esetek) egyike alá tartoznak.

Továbbá alulírott büntetőjogi felelőssége tudatában kijelenti, hogy:

* az ajánlattevő haladéktalanul tájékoztatja az ajánlatkérőt minden összeférhetetlenségi helyzetről, illetve minden olyan helyzetről, amely összeférhetetlenséghez vezethet;
* az ajánlattevő semmilyen pénzbeli vagy természetbeni előnyt semmilyen féltől, illetve félnek nem adott és nem ad, ilyenre nem törekedett és nem törekszik, azt nem próbált és nem próbál megszerezni, nem fogadott el és nem fogad el, ha az törvénytelen gyakorlatnak minősül, illetve közvetve vagy közvetlenül a megvesztegetés körébe tartozik, s amennyiben azt a szerződés odaítélésével vagy teljesítésével kapcsolatban juttatásként vagy jutalomként kapná.

Kelt ………………….. , 2025. …………………..

 ………………………………………..

 Ajánlattevő cégszerű aláírása

**3. számú melléklet**

**Referencia nyilatkozat**

„ NRGCOM projekt keretében három magyarországi energiaközösség létrehozását segítő mentorálási feladat elvégzése” tárgyú beszerzési eljárásban

Alulírott .................................... a .............................................. (Székhely: ...............................; Adószám: ............................................... hivatalos képviselője nyilatkozom, hogy a jelen ajánlatkérésben meghatározott alkalmassági követelménynek történő megfelelést a jelen beszerzés tárgyához kapcsolódó alábbi referenciá(kk)val igazolom. Nyilatkozom továbbá, hogy a felsorolt referenciá(k) esetében a teljesítés a szerződésnek megfelelően történt.

Az előírt alkalmassági követelménynek más szervezet (vagy személy) kapacitására támaszkodva felel meg cégem: IGEN / NEM. (A megfelelő válasz aláhúzandó!)

**IGEN** válasz esetén:

A szervezet neve:

A szervezet székhelye:

A szervezet adószáma:

|  |  |  |  |
| --- | --- | --- | --- |
| Megrendelő megnevezése | Feladat megnevezése, rövid leírása | Teljesítés ideje (év/hónap) | Ellenszolgáltatás nettó összege (Ft) |
|  |  |  |  |
|  |  |  |  |

Kelt ………………….. , 2025. …………………..

 ………………………………………..

 Ajánlattevő cégszerű aláírása

**4. számú melléklet**

**NRGCOM projekt rövid összefoglalása**

Az Európai Unió Interreg Duna Régió Programja által finanszírozott NRGCOM projekt három fő célkitűzést kíván elérni: 1) A megújuló energia közösségek jogi, működési és társadalmi környezetének kialakításának támogatása, 2) A figyelem felkeltése és a lakosság ösztönzése energiaközösségek létrehozására, illetve azokhoz való csatlakozásra, 3) Meglévő vagy tervezett megújuló energia közösségek támogatása.

A konzorciumot a Dél Dunántúli Regionális Innovációs Ügynökség (DDRIÜ) koordinálja, és a Duna régió 12 országából összesen 13 partner vesz benne részt. Az ő munkájukat segíti 14, költségvetéssel nem rendelkező társult partner. A konzorciumban megtalálhatók helyi és regionális önkormányzatok, fejlesztési ügynökségek, civil szervezetek, valamint oktató és kutató intézmények. A projekt 2024. január 1-én indult és 30 hónapig tart.

A konzorciumban partnerként részt vevő, és ezt az ajánlatkérési felhívást kiíró IMRO-DDKK Nonprofit Kft. egyik feladata három magyarországi energiaközösség létrehozását segítő mentorálási feladat elvégzése. Ennek keretében megkezdődött a kedvezményezett szervezetek kiválasztása, majd az éritett mentorált szervezetekkel együttműködési nyilatkozat aláírása. A mentorálási tevékenységet az IMRO-DDKK Nonprofit Kft külső szakértő bevonásával, jelen ajánlatkérésben részletezett módon, külső szakértő bevonásával végzi el.

1. Creating appropriate operational conditions for renewable energy communities in the Danube Region, projekt azonosító: DRP0200163, honlap: <https://interreg-danube.eu/projects/nrgcom> [↑](#footnote-ref-1)
2. Ajánlatkérő és a mentorált szervezetek között létrejött Együttműködési megállapodás alapján [↑](#footnote-ref-2)